උසස් පෙළ සිසුවියක් සමග පෙම් සබඳතාවක් පවත්වා ඇගෙන් ස්කයිප් ඔස්සේ නිරුවත් ඡායාරූප, වීඩියෝ ගෙන්වා ගෙන පසුව වෙනත් තරුණියක් විවාහ කරගෙන අනතුරුව සිසුවිය බය කර කාලයක් තිස්සේ නිවසින් මුදල් ගෙන්වා ගත් 23 හැවිරිදි පුද්ගලයෙක් පොලිසිය අත්අඩංගුවට ගෙන තිබෙනවා.ගම්පහ සිටින මෙම සිසුවිය හා තරුණයෙකු පෙම් සබඳතාවක් පවත්වා ඇති අතර ඒ කාලයේ දී සිසුවියට කියා ඇගේ නිරුවත් පින්තූර හා වීඩියෝ ස්කයිප් තාක්ෂණය ඔස්සේ මෙම පුද්ගලයා ගෙන්වාගෙන තිබෙනවා.වරින්වර මෙසේ සිසුවියට නිරුවත් වන්නැයි පවසා ඇය ලවා මෙම වීඩියෝ ගෙන්වා ගෙන ඇති බවයි පොලිසියේ දී අනාවරණ වුයේ.නිවසේ කාමරය තුළ තනි වී නිරුවත් වී ඇති සිසුවිය ස්කයිප් ඔස්සේ එම නිරුවත පෙම්වතාට යොමු කර ඇති බවත් සිසුවිය පොලිසියට සඳහන් කළා.කලකට පසුව පෙම්වතා වෙනත් තරුණියක් විවාහ කරගෙන ඇති අතර එහිදී පැරණි පෙම්වතිය වූ සිසුවියට යළි කතා කර තමන් සතුව ඇති ඇගේ නිරුවත් වීඩියෝ සමාජ ජාලවලට මුදා හරින බව පවසා මුදල් ඉල්ලා තිබෙනවා.බිය වූ තරුණ සිසුවිය නිවසින් මුදල් සොරකම් කර පැරණි පෙම්වතාට ලබා දී තිබෙන අතර මෙය දිගු කලක් සිදු වී ඇති බවයි වාර්තා වන්නේ.